OP-liga: twee spanne ruk merkwaardig reg | Maroela Media
Sentraal (Graaff-Reinet), wat punte teen Park (Port Elizabeth) gegee het, se skaflike nederlaag van 3-26 teen die omgekrapte Goue Bekerspan Port Elizabeth Polisie vertel `n heel ander verhaal; en Kruisfontein (Humansdorp) wat 15-44 teen Spring Rose (New Brighton) verloor het, het met slegs vyf punte (20-25) teen Park verloor.
Van die ander voorste spanne het Despatch die Brumbies (Grahamstad) 27-16 geklop; en Gardens (Uitenhage) het Suburbans (Kleinskool) 42-10 verslaan.
Harlequins het 24-17 teen die Nelson Mandela- Metropolitaanse Universiteit (NMMU) gewen; Star of Hope (Uitenhage) het Windvogel United 18-7 geklop; Trying Stars (Alexandria) het Gelvandale Wallabies 26-10 verslaan; en Born Fighters (Somerset-Oos) het African Bombers (Zwide) 18-7 getroef.
♦ Kevin Godfrey, die hoofafrigter van NMMU, sê die wedstryd teen Harlequins was straf, en Quins het rustyd 13-12 voorgeloop.
“Ons het onsself in `n posisie geplaas dat ons die laaste rondomtalie-wedstryd teen Evergreens Krakeel moet wen om vir die tweede ronde van die reeks, waarin die vyf topspanne in elke groep teen mekaar meeding. In aanmerking te kom.”
Godfrey sê hulle gaan voort on die jongelinge speelkans in die baie mededingende reeks te gee.
“Ek glo deur hierdie spelers te ontwikkel sal die universiteit vorentoe op hul knoppie kan druk.”
Hy sê veral Nik Roebeeck en Jedwyn Harty het in die agttal uitgeblink, en agterlangs het Joel Waits en Taswin da Silva goed gevaar.
GLRU-liga: studente oordonder nie weer liga